  
 Province of the

EASTERN CAPE

EDUCATION

**DIRECTORATE SENIOR CURRICULUM MANAGEMENT (SEN-FET)**

**HOME SCHOOLING: NOTES**

ISIXHOSA ULWIMI LWASEKHAYA RADIO LESSON: JULY 2020

IDRAMA: BUZANI KUBAWO- WK TAMSANQA: Ibanga:12

Icwangciswe: Pakade G

**ISIFUNDO SESI-7: ISIMBO SOKUBHALA**

1. **Yintoni isimbo sokubhala**

Bubuchule okanye indlela umbhali athi ayiveze ngayo imbilini yakhe xa ebhala ngoko abhala ngako ukuze ifezeke injongo yakhe. Obu buchule ke yindlela umbhali athi asebenzise ngayo:

* Ulwimi, indlela asebenzisa ngayo ulwimi nokhetho magama aza kuthi afezekise injongo yombhali.
* Olu khetho magama lulo oludala uchukumiseko kwimizwa kudaleke imifanekiso ngqondweni nemifanekiso ntelekelelo nemiqondiso njalo njalo.
* Umbhali uyisebenzise kakhulu imiqondiso kwincwadi yakhe, oko kubonakala kwiqweqwe lencwadi. Imiqondiso ityhila okuthile, imizekelo: **Imibane, amafu amnyama, uvalo, iphupha** njalo njalo.
* Umbhali unokusebenzisa ulwimi oluntsingiselo icacileyo okanye entsonkothileyo okanye efihlakeleyo. Umzekelo wentsingiselo efihlakeleyo: **Bendisoloko ndijonge kuni kakade/ Kugqityiwe njalo njalo.**

1. **ISIMO** **SENTLALO**

**Isimo sentlalo siqulathe oku kulandelayo:**

* Indawo ibali eliqhubeka kuyo
* Ixesha ibali eliqhubeka ngalo
* Inkcubeko yabantu( ulwimi oluthethwayo, izinxibo, izakhiwo, inkolelo neenkolo zoluntu lwalo ndawo ibali liqhubeka kuyo)
* Isimo sentlalo sityhila umxholo webali

1. **INDAWO IBALI ELIQHUBEKA KUYO**

**3.1 IBALI** **EZILALINI**

* Ibali liqala kwilali yaseZazulwana apho kuncokola uNozipho nonina uMaGaba ngomtshato wakwaNgoqo.
* UMaGaba ufika intombi yakhe izivalele kwindlu **enomsi** evale emnyango, ukhuza loo nto yalo msi atsho uMaGaba evula iifestile.
* Kufuyiwe iihagu.
* Kukho ubuhlanti.
* Kulinyiwe.
* Kusetyenziswa amahashe njengezithuthi njalo njalo

**3.2** **IBALI EDOLOPHINI**

* Ibali lihamba liqhube eMthatha edolophini apho uGugulethu asebenza khona.
* Kukule dolophu apho ityala likaGugulethu lokwaphula isithembiso somtshato lithethwa khona ebanjiswa nguNomaMpondomise.
* KuseMthatha apho uGugulethu abulalele khona uThobeka nabantwana bakhe.
* Lithethwa apha ityala likaGugulethu lokubulala uThobeka nabantwana. Njalo njalo

**3.3 IXESHA**

Ixesha linokutyhilwa lulwimi, luhlobo lwezithuthi ngezinto eziqhubekayo nezisetyenziswa ngabantu.

* Ibali liqhubeka kwixesha ifuthe lasentshona eselingene kweli lizwe oko kubonwa ngokufundwa kwamaphepha ndaba(Imvo zabantsundu).
* OoGugulethu bamana ukusebenzisa isingesi kwiincoko zabo njengeengoma abaziculayo “ I want to be ready...”
* Ubukho bezikolo, ootitshala,ntolongo, oomantyi, abatshutshisi, amapolisa.
* Ubukho beeposi. Njalo njalo

1. **INKOLO** **YESINTU**

* UMaGaba umsi kuye uyawazi ukuba ungumqondiso wanton ngokwesintu.
* Iphupha likaNozipho lithetha lukhulu kuMaGaba ude athi makaliyeke.
* Ukubonela umfana intombi nokubonela intombi umfana.

1. **INKOLO** **YOBUKRESTU**

* UGugulethu noThobeka batshatiswa ngumfundisi.
* UThobeka mhla etyelele uGugulethu eMthatha ebona ukuba akamkelekanga uguqa ngedolo athandaze.

1. **IINKOLELO**

* UMaGaba uyayilwela into yomsi omninzi endlwini kuba uyawazi ukuba umsi ngumqondiso wantoni.
* Iphupha likaNozipho nalo libonisa inkolelo. Njalo njalo.

1. **UMISEBENZI YESIMO SENTLALO**

* Siphefumlela umoya othile kubalinganiswa.
* Sivelisa izimo zabalinganiswa abathile okanye umlinganiswa othile.
* Sisimo sentlalo esibangela sazi ukuba umlinganiswa othile kutheni ecinga, esenza izinto ezithile ngendlela ethile.
* Sityhila umxholo webali.
* Sincedisa ekuphuhliseni isakhiwo sebali kuba iziganeko ziqhubekela phambili ngenxa yesimo sentlalo. Njalo njalo

1. **UHLOBO LWABALINGANISWA ABAKULE NCWADI**

* Bantlantlu mbini, kukho **izifundiswa (Mfundisi, mantyi, mtshutshisi nolutsha)**
* Kubekho abo basabambelele kwinkcubeko yakwaNtu yokubonela umfana intombi njengoZwilakhe, Langeni, Mcothama kuba nabo abantu abadala bohluke kubini kuba kukho abo sele bejikile bahamba nexesha lefuthe lasentshona njengoMthetho, Zweni, Nyaniso)